APCS วิ่งฉิว 11% โบรกเคาะเป้า 5.70 บ. ชี้พื้นฐานยังแกร่ง ลุ้นกำไรปีนี้ทะลุ 230 ลบ.
APCS วิ่งฉิว 11% ราคาแตะ 5.35 บ. โบรกแนะนำ “ซื้อ” เคาะเป้า 5.70 บ. ชี้พื้นฐานยังแกร่ง ลุ้นกำไรปีนี้ทะลุ 230 ลบ. คาดรักษากำไรขั้นต้นระดับ 18-19% หลังคุมค่าใช้จ่าย-ต้นทุนดี
APCS วิ่งฉิว 11% ราคาแตะ 5.35 บ. โบรกแนะนำ “ซื้อ” เคาะเป้า 5.70 บ. ชี้พื้นฐานยังแกร่ง ลุ้นกำไรปีนี้ทะลุ 230 ลบ. คาดรักษากำไรขั้นต้นระดับ 18-19%
24 มี.ค. 2565

ผู้สื่อข่าวรายงานว่า ราคาหุ้น บริษัท เอเซีย พรีซิชั่น จำกัด (มหาชน) หรือ APCS ล่าสุด ณ เวลา 15:13 น. อยู่ที่ 5.35 บาท บวก 0.55 บาท หรือ 11.46% สูงสุดที่ 5.45 บาท ต่ำสุดที่ 4.78 บาท ด้วยมูลค่าซื้อขาย 57.45 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ (21 ก.พ.2565) ว่า แนะนำ “ซื้อ” หุ้น APCS ราคาเป้าหมาย 5.70 บาท สอดคล้องกับอัตราการเติบโตที่คาดเพิ่มขึ้น 12.5% CAGR ในช่วงปี 2564-2566 แม้ว่าจะปรับประมาณการกำไรปี 2565-2566 ลงเฉลี่ย 23% จากการปรับลดรายได้ของ ธุรกิจ EPC เนื่องจากการแพร่ระบาดของ COVID-19 ที่ยืดเยื้อกระทบงานก่อสร้างทั้งในไทยและเวียดนามทำให้ล่าช้ากว่าที่ควรจะเป็น บนประมาณการใหม่คาดรายได้รวมปี 2565-2566 เพิ่มขึ้น 16.6% เมื่อเทียบจากปีก่อน และเพิ่มขึ้น 14.6% เมื่อเทียบจากปีก่อน ตามลำดับ
ส่วนอัตรากำไรขั้นต้นน่าจะยังรักษาได้ที่ 18-19% และคุมค่าใช้จ่ายในการขายและบริหารได้ดี ส่งผลให้มีกำไรสุทธิปี 2565 อยู่ที่ 236.7 ล้านบาท เพิ่มขึ้น 12.4% เมื่อเทียบจากปีก่อน และเป็น 261.7 ล้านบาท เพิ่มขึ้น 10.6% เมื่อเทียบจากปีก่อน ในปี 2566 ประมาณการของอาจมี Upside เนื่องจากบริษัทมองหาการลงทุนใหม่ๆ ตลอดเวลา